ПРОТОКОЛ № 44
от заседание на Комисия по правни въпроси 
на Висшия съдебен съвет, проведено на 11 ноември 2013 г.

Днес, 11 ноември 2013 г., понеделник от 15.30 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
														
На заседанието присъства експертния сътрудник на комисията: Саша Харитонова –  директор дирекция “Правна” .

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:

- Предложение за допълване на преходните и заключителни разпоредби на Законопроекта за изменение и допълнение на Административно-процесуалния кодекс.

Д Н Е В Е Н   Р Е Д:

1. ОТНОСНО: Извлечение от протокол № 43/06.11.2013 г. на Комисия „Бюджет и финанси” относно предложение за провеждане на съвместно заседание с КПВ на 13.11.2013 г. от 10.00 ч. за преразглеждане на решение на ВСС по протокол № 10/04.03.2009 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРИЕМА предложението на Комисия „Бюджет и финанси” за провеждане на съвместно заседание на 13.11.2013 г. от 10.00 ч. за преразглеждане на решение на ВСС по протокол № 10/04.03.2013 г.

2. ОТНОСНО: Извлечение от протокол № 39/21.10.2013 г. на Комисията по предотвратяване и установяване на конфликт на интереси и взаимодействие с ИВСС относно проект на Методика по приложението на принципа за случайно разпределение на делата в съдилищата, за изразяване на становище и предложения. /отложена точка от 28.10.2013 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. ОТЛАГА разглеждането на т. 2 за следващо заседание на комисията, след обобщаване на постъпилите становища от органите на съдебната власт и съгласуване с Гражданския съвет.

3. ОТНОСНО: Извлечение от протокол № 56/15.10.2013 г. на Комисията по предложенията и атестирането относно необходимостта от актуализиране на програмен продукт за електронните досиета на магистратите, както и допълване на данните, които да се въвеждат в статистическия формуляр. /отложена точка от 28.10.2013 г./
	
КОМИСИЯТА ПО ПРАВНИ ВЪПРОСИ
Р Е Ш И:

3.1.  Статистическият формуляр за електронните досиета на магистратите съдържа необходимите данни, поради което не се нуждае от допълване.
3.2. Решението да се предостави на Комисията по предложенията и атестирането, за сведение.

4. ОТНОСНО: Писмо от Дочка Стойчева от гр. Смолян, препратено от Министерския съвет  относно механизма за провеждане на конкурси и назначаването на окръжни съдии.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема сигнала от Дочка Стойчева от гр. Смолян за анонимен, поради което го оставя без разглеждане.

5. ОТНОСНО: Заявление от Петя Гатева – зам. председател на Районен съд гр. Троян относно решение № Ж-335/2012 г. от 26.06.2013 г. на Комисията за защита на личните данни.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение заявлението от Петя Гатева – зам. председател на Районен съд гр. Троян относно решение № Ж-335/2012 г. от 26.06.2013 г. на Комисията за защита на личните данни.
5.2. Възлага на процесуалните представители от дирекция „Правна” да следят хода на делото.

6. ОТНОСНО: Извлечение от протокол № 37/29.10.2013 г. на Комисията по анализ и отчитане степента на натовареност на органите на съдебната власт относно предложение от Васил Василев – председател на Окръжен съд гр. Видин във връзка с оптимизиране на натовареността на съдиите от районните съдилища.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение предложението на Васил Василев – председател на Окръжен съд гр. Видин във връзка с оптимизиране на натовареността на съдиите от районните съдилища.

7. ОТНОСНО: Писмо от Вичо Симеонов – политически и икономически анализатор от гр. Бургас в подкрепа на кандидатурата на Андрей Червеняков за председател на Районна прокуратура гр. Бургас.

КОМИСИЯТА ПО ПРАВНИ ВЪПРОСИ
Р Е Ш И:

7.1. Становището  на г-н Вичо Симеонов – политически и икономически анализатор  не следва да се публикува на интернет-страницата на ВСС, тъй като същият не е в кръга на лицата по чл. 7 и чл. 8 от Правилата за избор на административни ръководители на органите на съдебната .

8. ОТНОСНО: Становище от Росица Янева – секретар на Местната комисия за борба с трафика на хора в гр. Бургас в подкрепа на кандидатурата на Андрей Червеняков за председател на Районна прокуратура гр. Бургас.

КОМИСИЯТА ПО ПРАВНИ ВЪПРОСИ
Р Е Ш И:

8.1. Становището от Росица Янева – секретар на Местната комисия за борба с трафика на хора в гр. Бургас не следва да се публикува на интернет-страницата на ВСС, тъй като Местната комисия за борба с трафика на хора, не е в кръга на лицата по чл. 7 и чл. 8 от Правилата за избор на административни ръководители на органите на съдебната власт.

9. ОТНОСНО: Извлечение от протокол № 40/28.10.2013 г. на КПУКИВИВСС относно сигнал от Център на НПО гр. Разград.

КОМИСИЯТА ПО ПРАВНИ ВЪПРОСИ
Р Е Ш И:

9.1. По този сигнал има извършена проверка и произнасяне на Висшия съдебен съвет, в предишния му състав, с решение по протокол № 11/18.03.2010 г. Няма правно основание случаят да бъде преразгледан, тъй като не се твърдят нови факти и обстоятелства, които да налагат преразглеждане на същия. Срокът за търсене на дисциплинарна отговорност към този момент е изтекъл.
9.2. Решението да се изпрати на КПУКИВИВСС за отговор до Център на НПО гр. Разград. 

10. ОТНОСНО: Запитване от зам. районния прокурор на гр. Враца относно ползване на редовен платен годишен отпуск за 2013 г. от младши прокурори по смисъла на чл. 330, ал. 1 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

10.1. Висшият съдебен съвет, респективно Комисията по правни въпроси нямат правомощия да тълкуват Закона. 

11. ОТНОССНО: Извлечение от протокол № 43/06.11.2013 г. на Комисия „Бюджет и финанси” относно становище на Маргарита Радкова – директор на дирекция „Финанси и бюджет” за определяне на месечно трудово възнаграждение на зам. административен ръководител, назначен за изпълняващ функциите на административен ръководител.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение становището на Маргарита Радкова – директор на дирекция „Финанси и бюджет” за определяне на месечно трудово възнаграждение на зам. административен ръководител, назначен за изпълняващ функциите на административен ръководител. Въпросът е разрешен с решение на КПВ по протокол № 40/14.10.2013 г.
11.2. Във връзка с постъпващите периодично запитвания от органи на съдебната власт, предлага на Комисия по предложенията и атестирането в предложенията до Висшия съдебен съвет за назначаване на и.ф. административен ръководител да съгласува трудовото възнаграждение с Комисия „Бюджет и финанси”.

12. ОТНОСНО: Извлечение от протокол № 43/06.11.2013 г. на Комисия „Бюджет и финанси” относно проект на Правила за формиране и използване на средствата по централизирания фонд СБКО за подпомагане на магистрати и съдебни служители в ОСВ, за предложения и допълнения.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема проекта на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт, като с оглед финансовото състояние и бюджетните възможности на съдебната власт, предлага:
- В т. 2, буква „г” да отпадне: „при раждане на дете, сключване на граждански брак”;
- В т. 2, да отпадне буква „е”;
- В т. 3, след израза „да представи мотивирана молба” да се допълни „чрез административния ръководител до Висшия съдебен съвет”.
12.2. Решението по т. 12 да се предостави на Комисия „Бюджет и финанси”, по компетентност.

13. ОТНОСНО: Предложение от Главния прокурор на РБългария по създаването на Европейска прокуратура.

КОМИСИЯТА ПО ПРАВНИ ВЪПРОСИ
Р Е Ш И:

13.1. Изразява положително становище по предложението на Главния прокурор на Република България за създаването на Европейска прокуратура.

14. ОТНОСНО: Анализ на дейността на териториалните прокуратури за периода 01.01.2013 г.-30.09.2013 г., включително и за делата от особен обществен интерес, изпратен от Главния прокурор.

КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение Анализа на дейността на териториалните прокуратури за периода 01.01.2013 г.-30.09.2013 г., включително и за делата от особен обществен интерес, изпратен от Главния прокурор.

15. ОТНОСНО: Упълномощаване на Росалина Димитрова - главен експерт-юрисконсулт в отдел „Нормативна дейност и процесуално представителство" в дирекция „Правна" за процесуално представителство.

КОМИСИЯТА ПО ПРАВНИ ВЪПРОСИ
Р Е Ш И:

15.1. Предлага на ВСС да УПЪЛНОМОЩИ Росалина Милкова Димитрова – главен експерт-юрисконсулт” в отдел ”Нормативна дейност и процесуално представителство”, дирекция „Правна” да представлява Висшия съдебен съвет пред органите на съдебната власт и органите на изпълнителната власт.
15.2. Точката да бъде включена в дневния ред за заседанието на ВСС на 21.11.2013 г.

16. ОТНОСНО: Писмо от Главния секретар на ВСС до постоянните комисии на ВСС с приложено поименно щатно разписание на АВСС и дирекция „Вътрешен одит”, с оглед изготвянето на функционалния анализ на АВСС.

КОМИСИЯТА ПО ПРАВНИ ВЪПРОСИ
Р Е Ш И:

16.1. Приема за сведение писмото от Главния секретар на ВСС до постоянните комисии на ВСС с приложено поименно щатно разписание на АВСС и дирекция „Вътрешен одит”, с оглед изготвянето на функционалния анализ на АВСС.

17. ОТНОСНО: Извлечение от протокол № 43/06.11.2013 г. на Комисия „Бюджет и финанси” относно предложение от Илияна Зелева от Районен съд гр. Девин, получено по ел. поща, на тема „Как да ни стигне бюджета за 2013 г.?”

КОМИСИЯТА ПО ПРАВНИ ВЪПРОСИ
Р Е Ш И:

17.1. Приема за сведение предложението от Илияна Зелева от Районен съд гр. Девин, получено по ел. поща, на тема „Как да ни стигне бюджета за 2013 г.?”

ДОПЪЛНИТЕЛНИ ТОЧКИ:

18. ОТНОСНО: Предложение за допълване на преходните и заключителни разпоредби на Законопроекта за изменение и допълнение на Административно-процесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

18.1. ПРИЕМА предложението за допълване на преходните и заключителни разпоредби на Законопроекта за изменение и допълнение на Административно-процесуалния кодекс.
18.2. Изпраща предложението на Министъра на правосъдието, по компетентност.

13.11.2013 г. 		                   	ПРЕДСЕДАТЕЛ
НА КОМИСИЯТА:		     
                            ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева